smcproject/ml-wiki-sentences huggingface dataset:
മാഹി റീജ്യണൽ അഡ്മിനിസ്ട്രേഷൻ - ഔദ്യോഗിക വെബ്സൈറ്റ് - https://mahe.gov.in മഹാത്മാ ഗാന്ധി ഗവൺമെന്റ് ആർട്സ് കോളേജ്, മാഹി - https://mggacmahe.ac.in പോണ്ടിച്ചേരി സർവകലാശാല മാഹി സെന്റർ, മാഹി - https://www.pondiuni.edu.in/department/community-college-mahe-centre കേന്ദ്രീയ വിദ്യാലയ മാഹി - https://mahe.kvs.ac.in രാജീവ് ഗാന്ധി ആയുർവേദ മെഡിക്കൽ കോളേജ്, മാഹി - https://www.rgamc.in Archived 2021-07-09 at the Wayback Machine ഇന്ദിര ഗാന്ധി പോളിടെക്നിക് കോളേജ്, ചാലക്കര, മാഹി - https://www.igptc-mahe.org Archived 2021-07-09 at the Wayback Machine ജവഹർ നവോദയ വിദ്യാലയ, പന്തക്കൽ, മാഹി - https://www.navodaya.gov.in/nvs/nvs-school/Mahe/en/contact-us/JNV മദർ തെരേസ ഹെൽത്ത് ഇൻസ്റ്റിറ്റ്യൂട്ട് , മാഹി ബ്രാഞ്ച് - https://mtihs.py.gov.in/mahe.html Archived 2021-07-09 at the Wayback Machine മാഹി കോ- ഓപ്പറേറ്റീവ് കോളേജ് ഓഫ് ടീച്ചർ എജുക്കേഷൻ - http://mahecooperativecollege.com/mccte/index.php ശ്രീ നാരായണ കോളേജ് ഓഫ് എജുക്കേഷൻ, മാഹി - http://www.sncemahe.ac.in Archived 2021-09-20 at the Wayback Machine മാഹി ഇൻസ്റ്റിറ്റ്യൂട്ട് ഓഫ് ഡെന്റൽ സയൻസ്: https://mahedentalcollege.org
മരിയൻ ടെറി ഇംഗ്ലീഷ് വിലാസം https://ml.wikipedia.org/wiki/Marion_Terry മരിയൻ ടെറി
മരിയൻ ബെസ്സി ടെറി (ജീവിതകാലം:13 ഒക്ടോബർ 1853 - 21 ഓഗസ്റ്റ് 1930) ഒരു ഇംഗ്ലീഷ് അഭിനേത്രിയായിരുന്നു.
അരനൂറ്റാണ്ടുകാലം നീണ്ട അവരുടെ അഭിനയജീവിതത്തിൽ 125 ലധികം നാടകങ്ങളിൽ അവർ പ്രധാന വേഷങ്ങളിൽ പ്രത്യക്ഷപ്പെട്ടിരുന്നു.
എല്ലായ്പ്പോഴും അവരുടെ മൂത്തയാളും കൂടുതൽ പ്രശസ്തയുമായ സഹോദരി എല്ലന്റെ നിഴലിലൊതുങ്ങിയിരുന്നുവങ്കിൽക്കൂടി, ടെറിയ്ക്ക് ഡബ്ല്യു. എസ്. ഗിൽ‌ബെർട്ട് , ഓസ്കാർ വൈൽഡ് , ഹെൻ‌റി ജെയിംസ് എന്നിവരുടെ നാടകങ്ങളിൽ ഗണ്യമായ വിജയം നേടാനായി.
ഇംഗ്ലണ്ടിൽ ഒരു നാടക പശ്ചാത്തലത്തിലുള്ള കുടുംബത്തിലാണ് മരിയൻ ടെറി ജനിച്ചത്.
ജനന നാമം മേരി ആൻ ബെസ്സി ടെറി എന്നായിരുന്ന അവരുടെ വിളിപ്പേര് "പോളി" എന്നായിരുന്നു.
പതിനൊന്നു കുട്ടികളുണ്ടായിരുന്ന ടെറിയുടെ മാതാപിതാക്കൾ ഐറിഷ് വംശജൻ ബെഞ്ചമിനും (1818–1896), സ്കോട്ടിഷ് വംശജ സാറയും (മുമ്പ്, ബല്ലാർഡ്) (1819–1892) പോർട്സ്മൌത്ത് ആസ്ഥാനമായുള്ള ഒരു ടൂറിംഗ് കമ്പനിയിലെ ഹാസ്യ അഭിനേതാക്കളായിരുന്നു (അവിടെ സാറയുടെ പിതാവ് ഒരു വെസ്ലിയൻ ആയിരുന്നു മന്ത്രി).
സഹോദരങ്ങളിൽ കേറ്റ്, എല്ലൻ , മരിയൻ, ഫ്ലോറൻസ്, ഫ്രെഡ് തുടങ്ങി അഞ്ചുപേരെങ്കിലും അഭിനേതാക്കളായിരുന്നു.
ജോർജ്ജ്, ചാൾസ് എന്നിങ്ങനെ രണ്ടുപേർ തിയേറ്റർ മാനേജ്‌മെന്റുമായി ബന്ധപ്പെട്ടവരായിരുന്നു.
ടെറിയുടെ സഹോദരിയായിരുന്ന കേറ്റ് 1867 ൽ വിവാഹത്തോടെ വേദിയിൽ നിന്ന് വിരമിക്കുന്നതുവരെയുള്ള കാലം ഏറെ വിജയംവരിച്ച ഒരു അഭിനേത്രിയായിരുന്നു, അതുപോലെതന്നെ അവരുടെ സഹോദരി എല്ലൻ അക്കാലത്തെ ഏറ്റവും മികച്ച ഷേക്സ്പിയർ നാടകങ്ങളിലെ നടിയായിരുന്നു.
അവളുടെ ചെറു ഭാഗിനേയനായ (കേറ്റിന്റെ ചെറുമകൻ) സർ ജോൺ ഗിയൽ‌ഗഡ് ഇരുപതാം നൂറ്റാണ്ടിലെ ഏറ്റവും ആദരണീയനായ നടന്മാരിൽ ഒരാളായിരുന്നു.
ടെറി തന്റെ പ്രിയപ്പെട്ട സഹോദരി ഫ്ലോറൻസിനൊപ്പം കിംഗ്സ്റ്റൺ അപൺ തേംസിലെ സണ്ണിസൈഡിലെ വനിതകൾക്കായുള്ള ഒരു ബോർഡിംഗ് വിദ്യാലയത്തിൽ പഠനത്തിനു ചേർന്നു.
അവലംബം ↑ Obituary Archived 2012-10-25 at the Wayback Machine Time Magazine , 1 September 1930 ↑ Booth, Michael R. "Terry, Marion Bessie (1853–1930)", Oxford Dictionary of National Biography , Oxford University Press (2004), accessed 7 January 2010 ↑ ↑ Booth, Michael R. "Terry, Dame Ellen Alice (1847–1928)", Oxford Dictionary of National Biography , Oxford University Press, September 2004; online edn, January 2008, accessed 4 January 2010 ↑ Hartnoll, pp. 815–17.
↑ Terry Biography at Answers.com ↑ ↑ Booth, Michael R. "Terry, Marion Bessie (1853–1930)", Oxford Dictionary of National Biography , Oxford University Press (2004), accessed 7 January 2010
മലങ്കര അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Malankara_Dam
കേരള ത്തിലെ ഇടുക്കി ജില്ലയിലെ തൊടുപുഴയ്ക്കു സമീപം മുട്ടം ഗ്രാമപഞ്ചായത്തിലെ മുട്ടത്തു തൊടുപുഴയാറിനു കുറുകെ നിർമിച്ച ഒരു ചെറിയ അണക്കെട്ടാണ് മലങ്കര അണക്കെട്ട് .
മൂവാറ്റുപുഴ ജലസേചന പദ്ധതി യുടെ ഭാഗമായാണ് ഇത് നിർമിച്ചിട്ടുള്ളത് , , .
പെരിയാർ നദിയിൽ സ്ഥാപിച്ചിരിക്കുന്ന മൂലമറ്റം പവർ ഹൗസിൽ നിന്നും വൈദ്യുതി ഉത്പാദിപ്പിച്ച ശേഷം പുറന്തള്ളുന്ന ജലം തടഞ്ഞു നിർത്തി ജലസേചനത്തിനും കാർഷികാവശ്യങ്ങൾക്കുംവൈദ്യുതി നിർമ്മാണത്തിനും  ഉപയോഗിക്കുന്നു.
മലങ്കര  പവർ ഹൗസ് യിൽ 3.5 മെഗാവാട്ടിന്റെ 3 ടർബൈനുകൾ ഉപയോഗിച്ച്  10.5 മെഗാവാട്ട്   വൈദ്യുതി ഉത്പാദിപ്പിക്കുന്നു .
വാർഷിക ഉൽപ്പാദനം 44   MU ആണ്.2005 ഒക്ടോബർ 6  ന് കെ.എസ്.ഇ.
ബി യുടെ ഹൈഡ്രോ ഇലക്ട്രിക് പദ്ധതി   നിലവിൽ വന്നു.
ഏകദേശം 840 ലക്ഷം രൂപ ചെലവഴിച്ചാണ് ഈ പദ്ധതി സ്ഥാപിച്ചിരിക്കുന്നത് .
ഇലവീഴാപൂഞ്ചിറ
മലങ്കര അണക്കെട്ടിന് അടുത്താണ് ഇലവീഴാപൂഞ്ചിറ എന്ന  വിനോദ സഞ്ചാര കേന്ദ്രം .
മീശ മാധവൻ പോലുള്ള സിനിമകൾ  അവിടെ യാണ് ചിത്രീകരിച്ചത്, ഉദാഹരണത്തിന് കരിമിഴി  കുരുവിയെ കണ്ടില്ല എന്ന ഗാന രംഗം.
മലങ്കര ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Malankara_Small_Hydro_Electric_Project
പ്രതിവർഷം 44 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് മലങ്കര ചെറുകിട ജലവൈദ്യുതപദ്ധതി , .
ഇടുക്കി ജില്ലയിലെ തൊടുപുഴയ്ക്കു സമീപം മുട്ടം ഗ്രാമപഞ്ചായത്തിലെ മുട്ടത്തു മലങ്കര അണക്കെട്ടിന് ചേർന്ന് താഴെയാണ്  പദ്ധതിയിലെ പവർ ഹൗസ് നിർമിച്ചിട്ടുള്ളത് , .2005 ഓഗസ്റ്റ്  6 നു ഇതു പ്രവർത്തനം തുടങ്ങി.
1) മലങ്കര പവർ ഹൗസ്
1) മലങ്കര അണക്കെട്ട് (മലങ്കര ജലസംഭരണി) വൈദ്യുതി ഉത്പാദനം
മലങ്കര ചെറുകിട ജലവൈദ്യുതപദ്ധതിയിൽ 3.5 മെഗാവാട്ടിന്റെ 3 ടർബൈനുകൾ (Kaplan  Type -Koessler Gesmbh -Austria )     ഉപയോഗിച്ച് 10.5 മെഗാവാട്ട്   വൈദ്യുതി ഉത്പാദിപ്പിക്കുന്നു .
ജ്യോതി ഇന്ത്യ ആണ് ജനറേറ്റർ.
വാർഷിക ഉൽപ്പാദനം 44   MU ആണ്.
2005 ഓഗസ്റ്റ്  6  നു  ആദ്യ രണ്ടു   യൂണിറ്റുകൾ  കമ്മീഷൻ ചെയ്തു.
2005 ഓഗസ്റ്റ്  27 ന് മൂന്നാമത്തെ  യൂണിറ്റും കമ്മീഷൻ ചെയ്തു.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം യൂണിറ്റ് 1 3.5 MW 27.08.2006 യൂണിറ്റ് 2 3.5 MW 06.08.2005 യൂണിറ്റ് 3 3.5 MW 06.08.2005 കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം
മലപണ്ടാരം ഭാഷ
മലപണ്ടാരം എന്ന നാടോടി ഗോത്രവിഭാഗം ഉപയോഗിക്കുന്ന, തമിഴുമായി അടുത്ത ബന്ധമുള്ള കേരളത്തിലെയും തമിഴ്‌നാട്ടിലെയും ദ്രാവിഡ ഭാഷയാണ് മലപണ്ടാരം ഭാഷ.
2015ൽ പത്തനംതിട്ട ജില്ലയിൽ മലപണ്ടാരം ഭാഷയുടെ സംരക്ഷണത്തിനായി ഒരു വിദ്യാലയം ആരംഭിച്ചെങ്കിലും പിന്നീട് പ്രവർത്തനം നിലച്ചു.
അപകടകരമായ വിധത്തിൽ വിജ്ഞാന നഷ്ടം നേരിട്ട ഒന്നായാണ് മലപണ്ടാരം ഭാഷയെ വിലയിരുത്തുന്നത്.
നാല്പതു ശതമാനത്തോളം ഈ ഭാഷയിലെ വിജ്ഞാനങ്ങൾ നശിച്ചുപോയതായി പഠനങ്ങൾ വെളിപ്പെടുത്തുന്നു.
2019 ൽ കേരള സർക്കാർ മലപണ്ടാരം വിഭാഗത്തിന്റെ സാമൂഹികവും സാംസ്കാരികവും വിദ്യാഭ്യാസപരവുമായ ഉന്നമനത്തിനായി ഗോത്രബന്ധു പദ്ധതിയിൽ ഉപ്പെടുത്തിയ പദ്ധതികളിൽ  അന്യംനിന്നു പോകുന്ന മലപണ്ടാരം ഭാഷയുടെ സംരക്ഷണവും ഉൾപ്പെടുന്നു.
അവലംബം ↑ മലപണ്ടാരം at Ethnologue (18th ed., 2015) ↑ https://www.examboard.in/2019/02/languages-of-tamil-nadu.html ↑ ↑ https://www.thehindu.com/news/national/kerala/taking-baby-steps-in-digital-world/article7533150.ece ↑ https://www.eastcoastdaily.com/2017/12/13/tribals-generations-knwoledge-loss-study-report.html ↑ http://www.niyamasabha.org/codes/14kla/session_16/ans/u06087-201119-851000000000-16-14.pdf
മഹാരാജാ അഗ്രസെൻ മെഡിക്കൽ കോളേജ്, അഗ്രോഹ ഇംഗ്ലീഷ് വിലാസം https://ml.wikipedia.org/wiki/Maharaja_Agrasen_Medical_College,_Agroha
മഹാരാജ അഗ്രസെൻ മെഡിക്കൽ കോളേജ്, അഗ്രോഹ (എംഎഎംസി) അഗ്രോഹയിലെ ഒരു മെഡിക്കൽ കോളേജാണ് .
ബി ഡി ശർമ്മ യൂണിവേഴ്സിറ്റി ഓഫ് ഹെൽത്ത് സയൻസസ്, റോഹ്തക്ക് , അംഗീകരിച്ചിട്ടുള്ള ഇതിന് മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരം കൂടിയുണ്ട്.
ഇന്ത്യയിലെ അഗ്രോഹയിലെ ഇതിഹാസ രാജാവായ മഹാരാജ് അഗ്രസേനന്റെ പേരാണ ഇതിന് നൽകിയിരിക്കുന്നത്.
ഇന്ത്യയിലെ ഹരിയാനയിലെ അഗ്രോഹയിലാണ് ഇത് സ്ഥിതി ചെയ്യുന്നത്.
ഓം പ്രകാശ് ജിൻഡാൽ ആണ് കോളേജ് സ്ഥാപിച്ചത്, അദ്ദേഹത്തിന്റെ ഭാര്യ സാവിത്രി ജിൻഡാൽ ഇൻസ്റ്റിറ്റ്യൂട്ട് ഭരിക്കുന്ന സൊസൈറ്റിയുടെ നിലവിലെ പ്രസിഡന്റാണ്.
അഡ്മിസ്ട്രേറ്റീവ് ബോഡി
ലാഭേച്ഛയില്ലാത്ത ഈ മെഡിക്കൽ കോളേജും ആശുപത്രിയും നടത്തുന്നത് ലാഭേച്ഛയില്ലാതെ പ്രവർത്തിക്കുന്ന മഹാരാജ അഗ്രസെൻ മെഡിക്കൽ എഡ്യൂക്കേഷൻ സയന്റിഫിക് റിസർച്ച് സൊസൈറ്റിയാണ്.
ഹരിയാനയിലും സമീപ സംസ്ഥാനങ്ങളായ രാജസ്ഥാൻ, പഞ്ചാബ്, ഹിമാചൽ പ്രദേശ് എന്നിവിടങ്ങളിലും താമസിക്കുന്ന 2 കോടിയിലധികം ജനങ്ങൾക്ക് ആരോഗ്യ പരിപാലന സേവനങ്ങളും മെഡിക്കൽ വിദ്യാഭ്യാസവും ഗവേഷണ സൗകര്യങ്ങളും നൽകുന്നതിനും മഹാരാജ അഗ്രസെൻ ജിയുടെ സോഷ്യലിസ്റ്റ് ആശയങ്ങൾ നിറവേറ്റുന്നതിനുമായി 1988 ഏപ്രിൽ 18 ന് അഗ്രോഹയിൽ സൊസൈറ്റി സ്ഥാപിച്ചു.
ഓം പ്രകാശ് ജിൻഡാൽ ആണ് സ്ഥാപക പ്രസിഡൻ്റ് പിന്നീട്  നവീൻ ജിൻഡാലും അതിനു ശേഷം  സാവിത്രി ജിൻഡാലും  സൊസൈറ്റിയുടെ  പ്രസിഡന്റ് ആയി.
2021 തിരഞ്ഞെടുപ്പ്
2021 ഫെബ്രുവരി 19-ന് നടന്ന ഭരണസമിതി തിരഞ്ഞെടുപ്പിൽ താഴെപ്പറയുന്ന അംഗങ്ങൾ തിരഞ്ഞെടുക്കപ്പെട്ടു, പ്രസിഡന്റ്: സാവിത്രി ജിൻഡാൽ സീനിയർ വൈസ് പ്രസിഡന്റ് : പവൻ ഗാർഗ് വൈസ് പ്രസിഡന്റ് : ജഗദീഷ് ജിൻഡാൽ ജനറൽ സെക്രട്ടറി : ജഗദീഷ് മിത്തൽ ജോയിന്റ് സെക്രട്ടറി : ആർ സി ഗുപ്ത ട്രഷറർ : മൻമോഹൻ ഗോയൽ
എക്സിക്യൂട്ടീവ് അംഗങ്ങൾ മദൻ ലാൽ ബൻസാൽ നവനീത് ഗോയൽ പ്രീതം പ്രകാശ് അഗർവാൾ ആർപി ജിൻഡാൽ രമേഷ് അഗർവാൾ റോമി ഗാർഗ് സത്യാനന്ദ് ആര്യ സൗരഭ് അജയ് ഗുപ്ത സിതാൽ കുമാർ അഗർവാൾ വിവേക് മിത്തൽ കോഴ്സുകൾ
കോളേജിൽ എംബിബിഎസ്, ജി എൻ എം (ജനറൽ നഴ്സിംഗ് മിഡ്‌വൈഫറി), B.Sc (നഴ്‌സിംഗ്), ബിപിടി (ബാച്ചിലർ ഓഫ് ഫിസിയോതെറാപ്പി) , പി ജി (ബിരുദാനന്തര) കോഴ്സുകൾ ലഭ്യമാണ്.
മെഡിക്കൽ സ്കൂൾ MBBS ബിരുദങ്ങൾ വാഗ്ദാനം ചെയ്യുന്നു.
നഴ്‌സിങ്ങിൽ ബിരുദം നൽകുന്ന സ്‌കൂളുമുണ്ട്.
ഈ സ്ഥാപനത്തിലേക്കുള്ള പ്രവേശനം വളരെ മത്സരാധിഷ്ഠിതമാണ്.
ന്യൂഡൽഹിയിലെ എൻടിഎ നടത്തുന്ന നീറ്റ് (നാഷണൽ എലിജിബിലിറ്റി -കം- എൻട്രൻസ് ടെസ്റ്റ്) വഴിയാണ് മെഡിക്കൽ കോളേജ് എംബിബിഎസ് പ്രവേശനം..
കോളേജിലും പിജി (ബിരുദാനന്തര) കോഴ്സുകൾക്ക് 22 സീറ്റുകളുണ്ട്, പ്രവേശനം AIPGMEE വഴിയാണ്.
കോളേജിൽ അക്കാദമിക് സൗകര്യങ്ങളുണ്ട് (ലക്ചർ റൂം, ഡെമോ റൂമുകൾ, കോമൺ റൂമുകൾ, ലാബുകൾ, ലൈബ്രറി, സ്കിൽ ലാബ്, കമ്പ്യൂട്ടർ ലാബ്), ആശുപത്രി, വാസയോഗ്യമായ സൗകര്യങ്ങൾ (സ്റ്റാഫ് ക്വാർട്ടേഴ്സ്, ഹോസ്റ്റൽ, കഫറ്റീരിയ, ഹോസ്റ്റൽ മെസ്), ഇൻഡോർ ഔട്ട്ഡോർ റിക്രിയേഷൻ സൗകര്യങ്ങളും മെഡിക്കൽ സൗകര്യങ്ങളും (വിദ്യാർത്ഥികൾക്കും ജീവനക്കാർക്കും) ഉണ്ട്.
കോളേജിൽ ദന്തചികിത്സ, റേഡിയോളജി, ഒബ്സ്റ്റ് ഗൈന, അനസ്തേഷ്യ, ഇഎൻടി, ഒഫ്താൽമോളജി, ഓർത്തോപീഡിക്‌സ്, ജനറൽ സർജറി, ജനറൽ മെഡിസിൻ, ഫ്രെൻസിക് മെഡിസിൻ, സൈക്യാട്രി, സ്കിൻ വിഡി, ടിബി ചെസ്റ്റ്, പീഡിയാട്രിക്സ്, മൈക്രോബയോളജി, പാത്തോളജി, ഫാർമക്കോളജി, ബയോകെമിസ്ട്രി, ശരീരശാസ്ത്രം, അനാറ്റമി എന്നിങ്ങനെ 20 വ്യത്യസ്ത വിഭാഗങ്ങൾ ഉൾക്കൊള്ളുന്ന 90-ലധികം ടീച്ചിംഗ് സ്റ്റാഫുകൾ ഉണ്ട്.
കൂടാതെ 168 അനധ്യാപക ജീവനക്കാരും അധിക കരാറുകാരനും ഔട്ട്‌സോഴ്‌സ് ജീവനക്കാരും ഉണ്ട്.
ഇതും കാണുക കവാടം: India ഹരിയാനയിലെ മെഡിക്കൽ കോളേജുകളുടെ പട്ടിക അവലംബം
29°20′12″N 75°37′21″E ﻿ / ﻿ 29.336733°N 75.622477°E ﻿ / 29.336733; 75.622477
അബെൽമോസ്കസ് ഇംഗ്ലീഷ് വിലാസം https://ml.wikipedia.org/wiki/Abelmoschus
അബെൽമോസ്കസ് പൂവ്, ഇടുക്കി ജില്ലയിലെ കുടയത്തൂരിൽ നിന്നും
മാൾവേസി സസ്യകുടുംബത്തിലെ ഒരു ജീനസ്സാണ് അബെൽമോസ്കസ് (Abelmoschus).
ഈ ജീനസ്സിൽ ഏകദേശം 15 സ്പീഷിസുകളാണുള്ളത് .
ആഫ്രിക്ക , ഏഷ്യ , ആസ്ട്രേലിയ എന്നീ ഭൂഖണ്ഡങ്ങളിൽ കാണപ്പെടുന്ന ഈ സസ്സ്യജനുസ്സിനെ അന്യമായ വർഗ്ഗമായാണ് പരിഗണിക്കുന്നത്.
ഏകവർഷികളും ബഹുവർഷികളും ഉൾപ്പെടുന്ന ഈ സസ്യജനുസ്സിലെ മിക്ക സസ്യങ്ങളും രണ്ട് മീറ്റർ വരെ വളരുന്ന ചെടികളാണ്.
ഇവയുടെ ഇലകൾ ഹസ്തകപത്രങ്ങളോടുകൂടിയവയാണ്.
ജാലികാസിരാവിന്യാസത്തോടു കൂടിയ ഇവയുടെ ഇലകൾക്ക് ഏകദേശം 10-40 സെന്റീമീറ്റർ നീളവും വീതിയുമുണ്ടായിരിക്കും.
4-8 സെന്റീമീറ്റർ വ്യാസമുള്ള ഇവയുടെ പൂക്കൾ പത്രകക്ഷത്തിലാണ്  വിന്യസിച്ചിരിക്കുന്നത്.
വെള്ളയോ മഞ്ഞയോ നിറത്തിലുള്ള അഞ്ച് പുഷ്പദളങ്ങളാണിവയ്ക്കുള്ളത്.
ചില സ്പീഷിസുകളിൽ പുഷ്പദളങ്ങളുടെ താഴ്ഭാഗത്തായി ചുവന്നതോ അല്ലെങ്കിൽ ധൂമ്രവർണ്ണത്തിലുള്ളതോ ആയ  അടയാളം കാണാറുണ്ട്.
ഇവയുടെ ഫലങ്ങൾക്ക് 5-20 സെന്റീമീറ്റർ നീളവും 1-4 സെന്റീമീറ്റർ വീതിയുമുണ്ടായിരിക്കും.
അബെൽമോസ്കസ് ജനുസ്സിൽ വരുന്ന മിക്ക സസ്യങ്ങളും പല ശലഭങ്ങളുടെയും നിശാശലഭങ്ങളുടെയും ലാർവയുടെ ഭക്ഷണമാണ്.
തിരഞ്ഞെടുത്ത സ്പീഷിസുകൾ Abelmoschus caillei - (syn. Hibsicus manihot var. caillei ).
West African okra Abelmoschus esculentus - (syn. Hibiscus esculentus ).
Okra Abelmoschus manihot - (syn. Hibiscus manihot ).
Aibika Abelmoschus moschatus - (syn. Hibiscus abelmoschus ).
Musk Mallow Abelmoschus ficulneus - (syn. Hibiscus ficulneus ).
White Wild Musk Mallow Abelmoschus crinitus - (syb. Hibiscus crinitus ) ഉപയോഗങ്ങൾ
അബെൽമോസ്കസ് ജനുസ്സിൽ വരുന്ന മിക്ക സസ്യങ്ങളും ഭക്ഷ്യയോഗ്യമാണ്.
(ഉദാ., വെണ്ട).
അവലംബം വിക്കിസ്പീഷിസിൽ Abelmoschus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Abelmoschus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അബ്യൂടിലോൺ ഇംഗ്ലീഷ് വിലാസം https://ml.wikipedia.org/wiki/Abutilon
മാൽവേസികുടുംബത്തിലെ ഒരു ജീനസ്സാണ് അബ്യൂടിലോൺ .
ഏഷ്യയിലെയും ആഫ്രിക്കയിലെയും അമേരിക്കയിലെയും ഓസ്ട്രേലിയയിലേയും ഉഷ്ണ - മിതോഷ്ണ മേഖലകളിലാണിവ കാണപ്പെടുന്നത്.
ഇന്ത്യൻ മാലൊ,വെൽവെറ്റ് ലീഫ് എന്നീ പേരുകളിൽ അറിയപ്പെടുന്നു.
വിക്കിസ്പീഷിസിൽ അബ്യൂടിലോൺ എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Abutilon എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
എറെമാൽചെ ഇംഗ്ലീഷ് വിലാസം https://ml.wikipedia.org/wiki/Eremalche
തെക്ക് പടിഞ്ഞാറ് അമേരിക്കൻ മരുഭൂമിയിൽ നിന്നുള്ള മാലോ കുടുംബത്തിലെ പൂച്ചെടികളുടെ ഒരു ജനുസ്സാണ് എറെമൽ‌ചെ .
സ്പീഷീസ്: Eremalche exilis - വെളുത്ത മാലോ Eremalche parryi - പാരീസ് മാലോ (Parry's mallow) Eremalche rotundifolia - ഡെസേർട്ട്-ഫൈവ് സ്പോട്ട്
കാലിഫോർണിയയിലെ വംശനാശഭീഷണി നേരിടുന്ന ഈ സസ്യം എറെമൽ‌ചെ കെർ‌നെൻ‌സിസ് എന്ന് വിളിക്കപ്പെടുന്നു.
ഇന്ന്‌ പാരീസ് മാലോ, എറെമൽ‌ചെ പാരി ssp കെർ‌നെൻ‌സിസിന്റെ ഉപജാതിയായി കണക്കാക്കപ്പെടുന്നു.
ഔറിനിയ സാക്സറ്റിലിസ് ഇംഗ്ലീഷ് വിലാസം https://ml.wikipedia.org/wiki/Aurinia_saxatilis
ഏഷ്യ, യൂറോപ്പ് എന്നിവിടങ്ങളിലെ തനതായ ഒരു അലങ്കാര സസ്യമാണ് ഔറിനിയ സാക്സറ്റിലിസ് (syns Alyssum saxatile, Alyssum saxatile var. compactum).
സാധാരണ പേരുകളിൽ ചിലത് അലിസ്സത്തിന്റെ ഇനങ്ങളുമായി അടുത്ത ബന്ധം കാണിക്കുന്നു.
ബാസ്കറ്റ് ഓഫ് ഗോൾഡ് , ഗോൾഡൻ ടഫ്റ്റ് അലിസം, ഗോൾഡൻ അലിസം ഗോൾഡൻ അലിസൻ , ഗോൾഡ് -ഡസ്റ്റ്, ഗോൾഡൻ ടഫ്റ്റ് അലിസം, ഗോൾഡൻ -ടഫ്റ്റ് മാഡ്വർട്ട്, റോക്ക് മാഡ്വർട്ട് എന്നിവയാണ് സാധാരണ പേരുകൾ.
അവലംബം ↑ Aurinia saxatilis at USDA Plants Database Profile ↑ Aurinia saxatilis at Plants For A Future ↑ "BSBI List 2007".
Botanical Society of Britain and Ireland.
Archived from the original (xls) on 2015-01-25.
Retrieved 2014-10-17.
↑ "Aurinia saxatilis".
Retrieved 4 January 2018.
കൊടുവള്ളി നഗരസഭ ഇംഗ്ലീഷ് വിലാസം https://ml.wikipedia.org/wiki/Koduvally_Gramapanchayat
കോഴിക്കോട് ജില്ലയിലെ താമരശ്ശേരി താലൂക്കിൽ കൊടുവള്ളി , വാവാട്, പുത്തൂർ വില്ലേജുകൾ ഉൾപ്പെടുന്ന നഗരസഭയാണ്.
ജില്ലയിലെ ഒരു പ്രധാന മുനിസിപ്പൽ പട്ടണമാണ്.
സ്വർണ്ണ നഗരം എന്നാണ് കൊടുവള്ളി അറിയപ്പെടുന്നത്.
കോഴിക്കോട് - വയനാട് ദേശീയ പാത 212-ൽ (NH 766) സ്ഥിതി ചെയ്യുന്ന നഗരസഭ കോഴിക്കോട് നഗരത്തിൽ നിന്ന് ഏകദേശം 22 കിലോമീറ്റർ വടക്കുകിഴക്കാണ്.
23.85 ചതുരശ്ര കിലോമീറ്റർ വിസ്തീർണ്ണമുള്ള കൊടുവള്ളി നഗരസഭയിൽ 36 വാർഡുകൾ ആണുള്ളത്.
കൊടുവള്ളി നഗരസഭയുടെ ആദ്യ ചെയർപേഴ്സണാണ് ഷരീഫ കണ്ണാടിപ്പൊയിൽ.
അതിരുകൾ തെക്ക്‌ - കുന്ദമംഗലം , ചാത്തമംഗലം പഞ്ചായത്തുകൾ വടക്ക് - താമരശ്ശേരി , കിഴക്കോത്ത് പഞ്ചായത്തുകൾ കിഴക്ക് - ഓമശ്ശേരി പഞ്ചായത്ത് പടിഞ്ഞാറ് - കിഴക്കോത്ത് , മടവൂർ പഞ്ചായത്തുകൾ റവന്യൂ വില്ലേജുകൾ വാവാട് കൊടുവള്ളി പുത്തൂർ (ഭാഗികമായി) വാർഡുകൾ അവലംബം ↑ പുറത്തേക്കുള്ള കണ്ണികൾ http://www.trend.kerala.gov.in Archived 2019-09-02 at the Wayback Machine http://lsgkerala.in/koduvallypanchayat Archived 2014-03-13 at the Wayback Machine
കൊങ്ങിണി
വെർബനേസി സസ്യകുടുംബത്തിലെ ഒരു സപുഷ്പിസസ്യമാണ് അരിപ്പൂച്ചെടി .
(ശാസ്ത്രീയ നാമം:Lantana camara) ഇത് അമേരിക്കയിലെ ഉഷ്ണമേഖലാപ്രദേശങ്ങളിലെ സ്വദേശിയാണ്.
പൂന്തോട്ടങ്ങളെ മോടിപിടിപ്പിക്കാൻ വെച്ചുപിടിപ്പിക്കുന്ന ഈ ചെടി അതിന്റെ സ്വദേശത്തുനിന്ന് ലോകമെമ്പാടും 60ഓളം രാജ്യങ്ങളിലേക്ക് പരക്കുകയും, അധിനിവേശ സ്പീഷീസായി മാറുകയും ചെയ്തിട്ടുണ്ട്.
ഡച്ചുകാർ അമേരിക്കയിൽ നിന്ന് ഇതിനെ യൂറോപ്പിലേക്ക് കൊണ്ടുവന്ന് നട്ടുവളർത്തുകയും ഏഷ്യയിലേക്കും ഓഷ്യാനിയ യിലേക്കും എത്തിക്കുകയും ചെയ്തു.
ഇവിടങ്ങളിൽ ഈ ചെടി പ്രാദേശിക പരിസ്ഥിതിക്ക് അപകടകരമായ വിധത്തിൽ പടർന്നുപിടിക്കുകയും ചെയ്തു.
ജൈവവൈവിധ്യം കുറയ്ക്കുന്ന തരത്തിൽ അഭിലഷണീയമായ സ്പീഷീസുകളെ മത്സരിച്ച് തോൽപ്പിക്കാൻ അരിപ്പൂച്ചെടിക്ക് കഴിയും.
ഇത് കാർഷിക മേഖലയിൽ കടന്നുകൂടുമ്പോൾ കന്നുകാലികൾക്ക് വിഷബാധയേൽക്കാൻ സാദ്ധ്യതയുള്ളത് കൊണ്ടും ഇടതൂർന്ന് വളരുന്നതുകൊണ്ടും കൃഷിഭൂമിയുടെ ഉല്പാദനക്ഷമത കുറയ്ക്കുന്നു.
മലയാളത്തിൽത്തന്നെ ' കിങ്ങിണി, കിണികിണി, കൊങ്കിണി, വേലിപ്പരത്തി (വേലിപ്പരുത്തി), അരിപ്പൂച്ചെടി, പൂച്ചെടി, വാസന്തി, സുഗന്ധി , ലാത്തിങ്ങ' എന്നീ പേരുകളിൽ അറിയപ്പെടുന്നു.
ഹിന്ദിയിൽ രായ്മുനിയാ (राईमुनिया) എന്നും മറാഠിയിൽ തൺതണി (तणतणी) എന്നും തമിഴിൽ ഉണ്ണിച്ചെടി (உன்னிச்செடி) എന്നും അറിയപ്പെടുന്നു.
കൊങ്ങിണിയുടെ പൂവ് കൊങ്ങിണിപ്പൂവ് , കിങ്ങിണിപ്പൂവ് , അരിപ്പൂവ് , അരിപ്പപ്പൂവ് , കമ്മൽപ്പൂവ് , തേവിടിച്ചിപ്പൂവ് ഇടമിക്കി, ഇടാമിയ (കൊടുങ്ങല്ലൂർ) എന്നൊക്കെ പ്രാദേശികമായി അറിയപ്പെടുന്നു.
വിവരണം പാകമായ കായ പൂവ്
Lantana camara is a 2 മീറ്റർ വരെ ഉയരത്തിൽ വളരുന്ന ബഹുവർഷി  സസ്യമാണ് അരിപ്പൂച്ചെടി, കൊങ്ങിണിപ്പൂവ് എന്നൊക്കെ അറിയപ്പെടുന്ന Lantana camara.
17-18 നൂറ്റാണ്ടുകളിൽ വ്യാപകമായി തെരഞ്ഞെടുത്ത് പ്രജനനം(selective breeding) നടത്തിയിരുന്നത് മൂലം ഒട്ടേറെ വ്യത്യസ്ത ഇനം ചെടികൾ ഈ സ്പീഷീസിൽ ഉണ്ട്.
Lantana camara നാലിതളുള്ള അനേകം പൂവുകൾ ഒരുമിച്ച് ചേർന്നതാണ് ഇതിന്റെ പൂവ്.
ചുവപ്പ് മഞ്ഞ, വെള്ള, പിങ്ക്, ഓറഞ്ച് എന്നിങ്ങനെ പലനിറത്തിൽ പൂക്കൾ കാണാം.
ഇതിൽ തന്നെ പൂങ്കുലയിലെ സ്ഥാനവും, പ്രായവും, മൂപ്പും അനുസരിച്ച് നിറഭേദം ഉണ്ടാകുന്നു.
പരാഗണത്തിനു ശേഷം പൂക്കളുടെ നിറം മാറുന്നു.
ഇത് മെച്ചപ്പെട്ട പരാഗണസാദ്ധ്യതയ്ക്കായി പരാഗണകാരികൾക്കുള്ള സൂചനയായി കണക്കാക്കപ്പെടുന്നു.
ഇലകൾ ഞെരിക്കുമ്പോൾ ശക്തമായ ഒരു ഗന്ധം പുറപ്പെടുവിക്കുന്നു.
കായ്കൾ
ഉരുണ്ട ഫലങ്ങൾ മൂപ്പെത്തുമ്പോൾ പച്ചയിൽ നിന്ന് കടും പർപ്പിൾ നിറമാകുന്നു.
കായികപ്രജനനവും ലൈംഗികപ്രജനവും നടക്കുന്നു.
പാകമായ കായകൾ കിളികളും മറ്റു ജീവികളും ഭക്ഷിക്കുകയും ദൂരപ്രദേശങ്ങളിൽ എത്തിച്ച് വ്യാപനത്തിന് സഹായിക്കുകയും ചെയ്യുന്നു.
വിതരണം Antillean crested hummingbird feeding from Lantana camara
ഇതിന്റെ സ്വദേശം മദ്ധ്യ അമേരിക്കയും തെക്കേ അമേരിക്കയും ആണെങ്കിലും ഇന്ന് ഇത് 60 ഓളം ഉഷ്ണമേഖലാ രാജ്യങ്ങളിലും മിതോഷ്ണ രാജ്യങ്ങളിലും സ്വാഭാവികമായി വളരുന്നു.
ആഫ്രിക്കയിലെ തെക്കു കിഴക്കൻ പ്രദേശങ്ങളിൽ കൃഷിക്കായി വനം വെട്ടിനീക്കിയ പ്രദേശങ്ങളിൽ വളരുന്നു.
സ്പെയിൻ , പോർച്ചുഗൽ , പശ്ചിമേഷ്യൻ രാജ്യങ്ങൾ, ഇന്ത്യ, ഏഷ്യയുടെ ഉഷ്ണമേഖലാ പ്രദേശങ്ങൾ, ഓസ്ട്രേലിയ , ന്യൂസിലാൻഡ് , അമേരിക്ക തുടങ്ങിയ രാജ്യങ്ങളിലും അരിപ്പൂച്ചെടി വളരുന്നു.
റോയൽ ബൊട്ടാണിക്കൽ ഗാർഡൻ ഓഫ് ശ്രീലങ്കയിൽ (Royal Botanic gardens of Sri Lanka) വളർന്നിരുന്ന ഈ ചെടി 1926ൽ പുറത്തേക്ക് പരക്കുകയും ഇന്ന് വ്യാപകമായി കളയായി വളരുകയും ചെയ്യുന്നു.
പരിസ്ഥിതി ആവാസസ്ഥാനം Latana camara in Silent Valley National Park , Kerala , India
അരിപ്പൂച്ചെടി വിവിധ പരിസരങ്ങളിൽ വളരുന്നു: കൃഷിഭൂമി കാടിന്റെ അതിർത്തികളും വിടവുകളും നദിക്കരയിലെ ആവാസവ്യവസ്ഥ പുൽമേടുകൾ ദ്വിതീയവനങ്ങൾ കടലോരങ്ങൾ
വലിയ വൃക്ഷങ്ങളുമായി വെളിച്ചത്തിനായുള്ള മത്സരത്തിൽ ജയിക്കാൻ പ്രയാസമായതിനാൽ സ്വാഭാവികവനങ്ങളിൽ അരിപ്പൂച്ചെടി അപൂർവമായേ കാണുകയുള്ളു.
ഇവ കാടിന്റെ അതിരുകളിൽ നന്നായി വളരുന്നു.
വരൾച്ച, വിവിധ മണ്ണിനങ്ങൾ, ചൂട്, ഈർപ്പം, ഉപ്പിന്റെ അംശം എന്നിങ്ങനെ ഒട്ടേറെ തീവ്രമായ കാലാവസ്ഥാ ഭേദങ്ങളെ അതിജീവിക്കാൻ അരിപ്പൂച്ചെടിക്ക് കഴിയും.
തീയെ താരതമ്യേന ഫലപ്രദമായി പ്രതിരോധിക്കുകയും കത്തിപ്പോയ കാടിന്റെ ഭാഗങ്ങളിൽ നിന്ന് വളരെപ്പെട്ടെന്ന് വളർന്നു വരികയും ചെയ്യും.
ആഫ്രിക്ക, ഏഷ്യ, ആസ്ത്രേലിയ, ന്യൂസീലാൻഡ്(പാലിയോട്രോപ്പിക്കൽ പ്രദേശങ്ങൾ) അരിപ്പൂച്ചെടി കളയായി കണക്കാക്കപ്പെടുന്നു.
ദ്വിതീയ വനപ്രദേശങ്ങളിലും കാർഷിക മേഖലകളിലും ഇവ വളരെപ്പെട്ടെന്ന് അടിക്കാട്ടിലെ കുറ്റിച്ചെടികൾക്കിടയി ആധിപത്യം സ്ഥാപിക്കുന്നു.
ജൈവവൈവിദ്ധ്യം കുറയ്ക്കുന്ന തരത്തിൽ പ്രാദേശിക സ്പീഷീസുകൾ കുറയാൻ ഇത് കാരണമാകുന്നു.
അരിപ്പൂച്ചെടി സ്വയം തീയെ പ്രതിരോധിക്കാൻ കഴിയുന്നതാണെങ്കിലും തീകത്താനുള്ള ഇന്ധനമായി മാറി മരമേലാപ്പിലേക്ക് തീ പടരാനുള്ള കാരണമാകുന്നു.
ഇത് വരണ്ട പ്രദേശങ്ങളിൽ സ്വാഭാവിക ആവാസവ്യവസ്ഥയുടെ നാശത്തിന് കാരണമാകുന്നു.
ഇടതൂർന്ന് വളർന്ന് കൃഷിയിടങ്ങളിൽ ഉല്പാദനം കുറയ്ക്കുകയും വിളവെടുപ്പ് ദുഷ്കരമാക്കുകയും ചെയ്യുന്നു.
ആഫ്രിക്കയിൽ മലേറിയ പോലുള്ള രോഗങ്ങൾ പടർത്തുന്ന കൊതുകുകൾ ഈ ചെടിയുടെ ഇടയിൽ അഭയം തേടുന്നതുകൊണ്ട് പരോക്ഷമായും ഇത് മനുഷ്യരെ പ്രതികൂലമായി ബാധിക്കുന്നു.
പശ്ചിമഘട്ടത്തിൽ ഇത് അധിനിവേശ സസ്യമാണെങ്കിലും പ്രദേശത്തിന്റെ ജൈവ വൈവിദ്ധ്യത്തിൽ വലിയ ആഘാതം ഉണ്ടാക്കിയതായി കാണുന്നില്ല.
ഈർപ്പമുള്ള ചിലപ്രദേശങ്ങളിൽ മറ്റ് സ്പീഷീസുകളെ പോലെ വളരുന്നു എന്നു മാത്രം.
അരിപ്പൂച്ചെടി അധിനിവേശസസ്യമെന്ന നിലയിൽ ഫലപ്രദമായി പടർന്നു പിടിക്കാനുള്ള ഒട്ടേറെ കാരണങ്ങളുണ്ട്.
എങ്കിലും പ്രാഥമിക കാരണങ്ങൾ ഇവയാണ്: പക്ഷികളും മറ്റ് ജന്തുക്കളും വഴിയുള്ള വിത്ത് വിതരണം വിഷാംശമുള്ളതിനാൽ മൃഗങ്ങൾ തിന്നു നശിപ്പിക്കാനുള്ള സാദ്ധ്യത കുറവ് മിക്കവാറും കാലാവസ്ഥകളോട് സഹിഷ്ണുത കാട്ടുന്നു പരിസ്ഥിതിയിൽ അരിപ്പൂച്ചെടിക്ക് അനുകൂലമായ മാറ്റങ്ങൾ വളർച്ചയിൽ മത്സരിക്കുന്ന മറ്റ് സസ്യസ്പീഷീസുകൾക്ക് വിഷമയമായ രാസവസ്തുക്കൾ  ഉല്പാദിപ്പിക്കുന്നു വളരെ വലിയ അളവിൽ വിത്തുകൾ ഉല്പാദിപ്പിക്കുന്നു(ഒരു ചെടിയിൽ നിന്ന് ഒരു വർഷം 12000 വിത്തുകൾ വരെ ഉണ്ടാകും) വിഷാംശം Lantana camara
കന്നുകാലികൾ, ചെമ്മരിയാട്, കുതിര, നായ, ആടുകൾ എന്നിവയ്ക്ക് അരിപ്പൂച്ചെടി വിഷമാണ്.
മൃഗങ്ങൾക്ക് വിഷമയമാകുന്നത് പ്രകാശ അതിസംവേദനവും കരൾ തകരാറുകളും ഉണ്ടാക്കുന്ന പെന്റാസൈക്ലിക് ട്രൈറ്റെർപനോയിഡുകളാണ്T(pentacyclic triterpenoids).
L. camara മറ്റ് സ്പീഷീസുകളുടെ വിത്തു മുളയ്ക്കുന്നതും വേരു വളരുന്നതും തടയുന്ന രാസവസ്തുക്കളും അരിപ്പൂച്ചെടി പുറത്തു വിടുന്നുണ്ട്(അലേലോപ്പതി-allelopathy).
മനുഷ്യരിൽ ഇതിന്റെ വിഷപ്രഭാവം കൃത്യമായി നിർണയിക്കപ്പെട്ടിട്ടില്ല.
മൂപ്പെത്താത്ത കായകൾ ഭക്ഷിക്കുന്നത് വിഷബാധയുണ്ടാക്കും എന്ന് കാണിക്കുന്ന പഠനങ്ങൾ ഉണ്ട്.
എന്നാൽ പാകമായ കായകൾ കഴിക്കുന്നത് മനുഷ്യർക്ക് പ്രശ്നമൊന്നും ഉണ്ടാക്കുന്നില്ല.
പരിപാലനവും നിയന്ത്രണവും Butterfly feeding on Lantana camara
ആവാസവ്യവസ്ഥയുടെ ആരോഗ്യം നിലനിർത്തുന്നതാണ് അരിപ്പൂച്ചെടിയുടെ വ്യാപനം നിയന്ത്രിക്കാൻ ഏറ്റവും ഫലപ്രദമായ മാർഗം.
ജൈവമാർഗങ്ങൾ
കീടങ്ങളും ജൈവ നിയന്ത്രണ മാർഗങ്ങളും അരിപ്പൂച്ചെടിയുടെ വ്യാപനം നിയന്ത്രിക്കാൻ ഉപയോഗിക്കുന്നുണ്ട്.
ജൈവ നിയന്ത്രണമാർഗങ്ങൾ ഉപയോഗിച്ച് വ്യാപനം തടയാൻ ശ്രമിച്ച ആദ്യത്തെ കള അരിപ്പൂച്ചെടിയാണെങ്കിലും 33 മേഖലകളിൽ 36 വ്യത്യസ്ത നിയന്ത്രണോപാധികൾ പരീക്ഷിച്ചെങ്കിലും ഒന്നും വിജയകരമായില്ല.
അരിപ്പൂച്ചെടിയുടെ സങ്കരയിനങ്ങളുടെ ആധിക്യവും വലിയ ജനിതകവൈവിധ്യവുമാവണം ജൈവ മാർഗങ്ങൾ വിജയകരമാവാതിരിക്കാനുള്ള കാരണം.
ടിപ്പിഡ് ബഗ്ഗുകളെ ഉപയോഗിച്ച് ഇന്ത്യയിൽ ഗവേഷണം നടത്തിയ ഒരു നിയന്ത്രണ മാർഗം ചില ഉപയോഗപ്രദമായ ഫലങ്ങളിൽ എത്തിയിട്ടുണ്ട്.
കളകളെ നീക്കം ചെയ്യുക എന്നതാണ് ഈ മാർഗം.
ഇത് വലിയ ചെലവു വരുന്നതാണ്.
ചെറിയ പ്രദേശങ്ങളിൽ ഇത് പ്രായോഗികമാക്കാം.
തീ ഉപയോഗിച്ച് അരിപ്പൂച്ചെടി നശിപ്പിച്ചശേഷം പ്രാദേശിക സസ്യജനുസ്സുകളെ നട്ടുപിടിപ്പിച്ചുകൊണ്ട് പുനർജീവനം തടയുന്നത് മറ്റൊരു മാർഗ്ഗമാണ്.
കളനാശിനികൾ ഉപയോഗിച്ചുള്ള നിയന്ത്രണം ചെലവേറിയതും ഫലപ്രദവുമാണ്.
ചെടി മുറിച്ച് നശിപ്പിച്ചശേഷം കളനാശിനി പ്രയോഗിക്കുന്നത് ഗുരുതരമായ പരിസ്ഥിതി പ്രശ്നങ്ങൾ ഉണ്ടാക്കുന്നതും ഫലപ്രദവുമായ രീതിയാണ്.
ഉപയോഗങ്ങൾ Butterfly resting on Lantana camara
കസേരകളും മേശകളും ഉണ്ടാക്കാൻ അരിപ്പൂച്ചെടിയുടെ തണ്ടുകൾ ഉപയോഗിക്കാം.
എന്നാൽ പണ്ടുമുതൽ ഇതിന്റെ പ്രധാന ഉപയോഗം അലങ്കാരമായും മരുന്നായും ആണ്.
രോഗാണു നാശകവും, കുമിൾനാശകവും, കീടനാശകവുമായ ഗുണങ്ങൾ അരിപ്പൂച്ചെടിക്ക് ഉള്ളതായി ഇന്ത്യയിൽ നടന്ന പഠനങ്ങൾ കണ്ടെത്തിയിട്ടുണ്ട്.
പാരമ്പര്യ ചികിത്സയിൽ കാൻസർ, ത്വഗ്രോഗങ്ങൾ, കുഷ്ഠം, പേവിഷബാധ, ചിക്കൻപോക്സ്, മീസിൽസ്, ആസ്ത്മ, അൾസർ എന്നിവ ചികിത്സിക്കാൻ ഇത് ഉപയോഗിക്കുന്നു.
പൂന്തോട്ടങ്ങളിൽ അലങ്കാരമായി ഇത് ഉപയോഗിക്കുന്നു.
വെള്ളം ഇല്ലാതെ കൂടുതൽ കാലം നിലനിൽക്കാനുള്ള കഴിവും, കീടബാധ ഇല്ല എന്നതും ഇതിനെ ജനപ്രിയമാക്കി.
ഇത് പൂമ്പാറ്റകളെ ആകർഷിക്കുന്നതിനാൽ ഫ്ലോറിഡയിലെ ബട്ടർഫ്ലൈ ഗാർഡനുകളിൽ ഉപയോഗിക്കപ്പെടുന്നു.
ആതിഥേയ സസ്യം
അരിപ്പൂച്ചെടിയുടെ പൂവ് ഒട്ടേറെ പൂമ്പാറ്റ സ്പീഷീസുകൾക്ക് ഭക്ഷണമൊരുക്കുന്നു.
പടിഞ്ഞാറേ അർദ്ധഗോളത്തിലെ ഏറ്റവും വലിയ പൂമ്പാറ്റയായ പാപ്പിലിയോ ഹോമെറസ്( Papilio homerus ) ഇതിന്റെ തേൻ കുടിക്കുന്നതായി കണ്ടിട്ടുണ്ട്.
ലന്റാന എന്ന വാക്ക് Viburnum lantana (wayfaring tree), എന്ന ചെടിയുടെ  പൂക്കളുമായി നല്ല സാമ്യമുള്ളതിനാൽ അതിന്റെ ലാറ്റിൻ നാമത്തിൽ നിന്ന് ഉല്ഭവിച്ചതാണ്.
Fivebar Swordtail
കമാനാകൃതിയിലുള്ളത് എന്നർത്ഥം വരുന്ന ഗ്രീക്ക് പദത്തിൽ നിന്നാണ് Camara എന്ന പദം ഉൽഭവിച്ചത്.
ചിത്രശാല അവലംബം പുറത്തേക്കുള്ള കണ്ണികൾ കൊങ്ങിണി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കൊങ്ങിണി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
USDA Forest service brochure Invasion of Exotic Weeds in the Natural Forests of Tropical India due to Forest Fire – A Threat to Biodiversity.
International Forest Fire News.
ലന്താന ഇംഗ്ലീഷ് വിലാസം https://ml.wikipedia.org/wiki/Lantana
Lantana Violet color from Arecode, Kerala, India
ലന്താന എന്നത് ഏകദേശം 150ഓളം സപുഷ്പികളായ സ്പീഷീസുകൾ ഉൾപ്പെടുന്ന വെർബനേസി കുടുംബത്തിലെ ഒരു ജനുസ്സാണ്.
ഇതിൽ ഉൾപ്പെടുന്ന സസ്യങ്ങൾ ഇന്ത്യയിൽ എല്ലായിടത്തും കാണപ്പെടുന്നു.
മിക്കവാറും എല്ലാ സാഹചര്യങ്ങളിലും ഇവ വളരുന്നു.
രൂക്ഷഗന്ധമുള്ള പുഷ്പങ്ങളും ഇലകളുമാണ് ഇവയ്ക്കുള്ളത്.
ചുവപ്പ്, പിങ്ക് നിറങ്ങളോടുകൂടിയ പൂക്കളോടു കൂടിയവയാണ് സാധാരണയായി കണ്ടു വരുന്നത്.
വെള്ള, മഞ്ഞ, നീല നിറങ്ങളോടുകൂടിയ ഉദ്യാനജാതികളുമുണ്ട്.
ഇവ പച്ചിലവളമായി ഉപയോഗിക്കാറുണ്ടു്.
ഇവയുടെ പുഷ്പങ്ങളിൽ ധാരാളം തേൻ ഉള്ളതു കൊണ്ട് ചിത്രശലഭങ്ങൾ , വണ്ട് , തേനീച്ച എന്നീ ഷഡ്പദങ്ങളെ ആകർഷിക്കുന്നു.
ഇത്തരം ഷഡ്പദങ്ങൾ വഴിയാണ് പരാഗണം നടക്കുന്നത്.
ഈ ജനുസ്സിൽപ്പെടുന്ന ഒരു സസ്യമാണ് കോമൺ ലന്താന (Common Lantana) എന്നറിയപ്പെടുന്ന Lantana camara .
പക്ഷികൾ വഴിയാണ് പ്രധാനമായും ഇവയുടെ വിത്തുവിതരണം.
ഇന്ത്യയടക്കം പല രാജ്യങ്ങളിലും ഒരു അധിനിവേശ ചെടിയായാണ് ഇതിനെ കണക്കാക്കിയിരിക്കുന്നത്.
അല്പം തണുപ്പുകൂടിയ പ്രദേശങ്ങളിൽ ഇത് തഴച്ചുവളരുന്നു.
ചിത്രശാല കൊങ്ങിണിപ്പൂവ് കൊങ്ങിണി കൊങ്ങിണി കൊങ്ങിണി ചെടി കൊങ്ങിണി വെള്ള കൊങ്ങിണി കൊങ്ങിണി കുരു അരിപ്പൂവിന്റെ മൊട്ട് വിവിധ വർണ്ണങ്ങൾ ഉള്ള ഒരിനം അരിപ്പൂവിൽ നിന്നും തേൻ നുകരുന്ന ചിത്രശലഭം അരിപ്പൂ അരിപ്പൂ സ്പീഷീസ് Lantana camara (syn. L. aculeata , L. armata ) – Spanish Flag, bahô-bahô; utot-utot; koronitas; kantutay ( Philippines ) Lantana involucrata Lantana involucrata var.
socorrensis Lantana lilacina Desf.
Lantana microphylla L. Lantana montevidensis – Trailing Lantana , Weeping Lantana, Creeping Lantana, Small Lantana, Purple Lantana, Trailing Shrubverbena Lantana pastazensis Lantana rugosa Lantana rugulosa Lantana tiliifolia Lantana trifolia L. Lantana urticoides – Texas Lantana Lantana velutina Mart.
– Velvet Lantana ബാഹ്യകണ്ണികൾ ഭാരതത്തിലെ പുഷ്പങ്ങൾ‍: കൊങ്ങിണിപ്പൂക്കൾ ഫ്ലിക്കർ ചിത്രധാര: കൊങ്ങിണിപ്പൂക്കൾ ഡേവിന്റെ ഉദ്യാനം: കൊങ്ങിണിപ്പൂക്കൾ Archived 2009-03-30 at the Wayback Machine അടിക്കുറിപ്പുകൾ ആധാരങ്ങൾ Lantana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Coppens d'Eeckenbrugge, Geo Libreros Ferla, Dimary (2000) Fruits from America - An ethnobotanical inventory: Lantana Archived 2007-06-24 at the Wayback Machine .
Retrieved 2007-NOV-17.